

**EGYÜTTMŰKÖDÉSI MEGÁLLAPODÁS**

szakmai gyakorlati képzési feladatok ellátására

*(szövetkezetek esetén)*

amely létrejött, egyrészről a

**Szent István Egyetem**

|  |  |
| --- | --- |
| Székhely: | 2100 Gödöllő, Páter Károly u. 1. |
| Elérhetőség (telefon, e-mail): | +36 (28) 522-000 |
| Adószám: | 15845326-2-13 |
| Statisztikai számjel: | 158453268542-312-13 |
| Intézményi azonosító: | FI51129 |
| Képviselő: | Dr. Gyuricza Csaba rektori jogkörben eljáró ideiglenes intézményvezető és Tóth Szilárd kancellári feladatokat ellátó kancellárhelyettes helyett, átruházott képviseleti jogkörében eljárva:  Dr. Dublecz Károly mb. campus-főigazgató, Georgikon Campus |

továbbiakban: *az Egyetem,*

másrészről a(z)

|  |  |
| --- | --- |
| **Együttműködő Partner neve:** |  |
| Székhely: |  |
| Elérhetőség (telefon, e-mail): |  |
| Adószám: |  |
| Cégjegyzékszám |  |
| Képviselő: |  |
| Kapcsolattartó (név, telefon, e-mail): |  |

továbbiakban: Együttműködő Partner

között.

1. ***Az Együttműködési Megállapodás tárgya***

Az Együttműködő Partner a nemzeti felsőoktatásról szóló 2011. évi CCIV. törvény (továbbiakban: Nftv.), a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (továbbiakban: Korm. rendelet), valamint a szövetkezetekről szóló 2006. évi X.törvény (a továbbiakban szövetkezetekről szóló törvény) értelmében az Egyetem hallgatói számára szakmai gyakorlati képzést szervez.

1. ***Az Együttműködési megállapodás célja***

Az Egyetem hallgatói számára szakmai gyakorlat biztosítása. A szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

1. ***A szakmai gyakorlat helyszíne, időtartama***

A szakmai gyakorlat az Együttműködő Partner közvetítése alapján, a szövetkezetekről szóló törvény szerinti szolgáltatás fogadójának telephelyein zajlik, szakembereinek irányításával.

A szakmai gyakorlat időtartama legfeljebb az adott szak tantervében előírt időtartam.

A szakmai gyakorlat kezdő és befejező időpontját, esetleges szakaszait (azok kezdő és befejező időpontját), a szakmai gyakorlóhelyen, a gyakorlaton részt vevő hallgatók szakonként, felsőoktatási szakképzésenként, munkarendenként meghatározott létszámát, a szolgáltatás fogadójának az adatait, valamint a szakmai teljesítésért felelős kar adatait a jelen Együttműködési Megállapodás 1. számú melléklete (szemeszterenként megújítva) tartalmazza.

1. ***A hallgató tagi közreműködése***

Az Együttműködő Partner iskolaszövetkezet hallgató tagja tagi közreműködés keretében végez munkát a gyakorlati képzés megvalósulásának helyszínén, a szolgáltatás fogadójánál.

A szövetkezetekről szóló törvény 7. § (6a) bekezdés alapján a hallgató tagnak a szolgáltatás fogadójánál történő feladatteljesítése tartamára járó, az egyes feladatokhoz kapcsolódó díjazás összegét az Együttműködő Partner és hallgató tagja közötti tagsági megállapodás tartalmazza.

1. ***Az Együttműködési megállapodás végrehajtásának koordinálása***

Jelen Megállapodásban megfogalmazott feladatok megvalósításában a Kapcsolattartók járnak el, de a Megállapodás módosítására, felmondására csak az azt aláíró intézményi képviselők jogosultak.

1. ***Az Egyetem kötelezettségei***
2. A hallgatók teljes képzéséért fennálló felelőssége körében a szakmai gyakorlóhellyel a szakmai gyakorlat megszervezése;
3. az Együttműködő Partner számára a szakmai gyakorlathoz szükséges adatok, információk megküldése;
4. a szakmai készségek, képességek komplex fejlesztési folyamatában az Együttműködő Partner értékelése alapján a gyakorlati kompetenciák értékelése;
5. együttműködés a gyakorlat során felmerülő problémák megoldásában.
6. ***Az Együttműködő Partner kötelezettségei***
7. Együttműködő Partner vállalja, hogy a hallgató taggal személyes közreműködés végzésére irányuló szerződés köt, és ennek keretében biztosítja a hallgató tag tanulmányainak megfelelő szakterületen történő foglalkoztatását.
8. A gyakorlati képzéshez kapcsolódó, a felsőoktatási intézmény által meghatározott szakmai feltételeket az Együttműködő Partner és a szolgáltatás fogadója együttesen biztosítja.
9. Együttműködő partner vállalja, hogy a hallgató kiközvetítése esetén a szolgáltatás fogadója megfelel a szakmai gyakorlóhellyel, a gyakorlati képzés tartalma pedig a szakmai gyakorlattal szemben jogszabály által támasztott követelményeknek. Ezzel kapcsolatosan Együttműködő Partner tudomásul veszi és vállalja, hogy a szövetkezetekről szóló törvény 7. § (8) bekezdés szerinti bejelentési kötelezettséget az Oktatási Hivatal felé megteszi. Tudomásul veszi, hogy jelen pontban rögzített törvényhely okán az Oktatási Hivatal a szakmai gyakorlattal kapcsolatos követelmények teljesülését a szolgáltatás fogadójánál is ellenőrizheti. Jelen pontban foglalt kötelezettségek megsértése miatt az Egyetemet ért esetleges károkért, hatósági kötelezésekért Együttműködő Partner köteles helytállni.
10. a hallgató tag részére a gyakorlat időtartama alatt végzett személyes közreműködésre **legalább** a mindenkori jogszabályoknak megfelelő mértékű tagi díjazás teljesítése.
11. Az Együttműködő Partner által megszervezett gyakorlati képzés során a szakmai gyakorlatot – a szolgáltatás fogadójának nyilatkozata alapján – az Együttműködő Partner igazolhatja, feltéve, hogy a gyakorlati képzés az Együttműködő Partner hallgató tagjának felsőoktatási képzésben megszerzett elméleti ismereteinek felhasználását igényli.
12. Együttműködő Partner vállalja, hogy a szolgáltatás fogadójával írásban rögzíti a felelősségvállalás kérdéseit az Együttműködő Partner által kiközvetített, szakmai gyakorlaton résztvevő hallgató tag vonatkozásában, melynek keretében kötelezi a szolgáltatás fogadóját minden szükséges óvintézkedés megtételére a munkahelyi baleset megelőzése érdekében.

**8. A gyakorlati képzés megvalósulásának helye és feltételei**

1. A gyakorlati képzés az Együttműködő Partner által meghatározott helyen, elsősorban a Szolgáltatás fogadójának székhelyén/telephelyén kerül megszervezésre.
2. A Szolgáltatás fogadója irányítja a hallgató tag tényleges feladatellátását, és teljesíti az ennek kapcsán felmerülő szakmai feladatokat.
3. A Szolgáltatás fogadója az Együttműködő Partner hallgató tagját közvetlenül utasíthatja. Az utasításadási jog kiterjed különösen a feladatteljesítés módjának, idejének és ütemezésének meghatározására.
4. A Szolgáltatás fogadója a gyakorlati képzés keretében biztosítja a gyakorlati oktatási területeket, a biztonságos és egészséges munkakörülményeket, a gyakorlati képzési feladattal összefüggő munkavédelmi oktatást, szociális helyiségeket, védő- és tisztálkodási eszközöket.
5. A Szolgáltatás fogadója a gyakorlat céljával és szakmai irányultságával összefüggésben köteles a hallgató tagot szervezetével, működésével, gazdálkodásával, az adott szervezet munkarendjébe beilleszkedve a munkaköri elvárásokkal megismertetni. A hallgató tag köteles az elvárásoknak megfelelő viselkedés, munkavégzés tanúsítására, a tudomására jutott üzleti titkok megőrzésére.
6. A Szolgáltatás fogadója és az Együttműködő Partner a hallgató tag foglalkoztatása során köteles betartani Munka törvénykönyvéről szóló 2012. évi I. törvénynek a szabályait, különös tekintettel, de nem kizárólag a munkaidő, a munkaközi szünet és a szabadnap biztosítására vonatkozó rendelkezésekre.
7. Az Egyetem jogosult az Együttműködő Partner előzetes tájékoztatása nélkül ellenőrizni a Szolgáltatás fogadójánál a szakmai gyakorlatban való közreműködés feltételeit, körülményeit.
8. ***Szakképzési hozzájárulás***

Amennyiben Együttműködő Partner szakképzési hozzájárulási kötelezettségét gyakorlatigényes alapképzési vagy mesterképzési szak keretében szervezett szakmai gyakorlattal kívánja teljesíteni a 2011. évi CLV. törvény 5. §-ának c) pontja alapján, miszerint: „A szakképzési hozzájárulás teljesíthető a gyakorlatigényes alapképzési szak keretében szervezett szakmai gyakorlattal, amennyiben a szakmai gyakorlatra külső képzőhelyen, a hallgatóval kötött hallgató munkaszerződés alapján kerül sor.”, akkor a csökkentő tétel számítást a 280/2011. (XII. 20.) Korm. rendelet határozza meg.

1. ***Az Együttműködési megállapodás időtartama***

Jelen Megállapodást a Felek határozatlan időre kötik. A Megállapodás a Felek aláírásával lép hatályba.

1. ***Az Együttműködési megállapodás módosítása, megszűnése***

A Megállapodás a Felek egyetértésével módosítható.

Jelen megállapodás megszűnik:

* 1. az Egyetem jogutód nélküli megszűnésével,
  2. az Együttműködő Partner jogutód nélküli megszűnésével,
  3. közös megegyezéssel,
  4. bármelyik fél felmondásával.

A Megállapodást bármelyik Fél jogosult írásban, harminc napos felmondási idővel felmondani.

A Megállapodás megszűnik, amennyiben az Együttműködő Partnert annak nyilvántartó szerve törli a nyilvántartásából. Erről Együttműködő Partnernek az Egyetemet értesítenie kell.

1. ***Személyes adatok védelme***

A Megállapodás aláírásával Együttműködő Partner tudomásul veszi, hogy az Egyetem a Megállapodás megkötéséhez szükséges személyes adatok kezelése során az Európai Parlament és a Tanács (EU) 2016/679. számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló rendelete (a továbbiakban: GDPR), valamint a hatályos magyar adatvédelmi jogi előírások betartásával jár el az adatkezelési tájékoztatóban foglaltak szerint.

1. A Felek rögzítik, hogy a jelen szerződésben nem szabályozott kérdésekben
2. a nemzeti felsőoktatásról szóló 2011. évi CCIV. törvény,
3. a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV.9.) Korm. rendelet,
4. a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) Korm. rendelet,
5. a szakképzési hozzájárulásról és a képzés fejlesztésének támogatásáról szóló 2011. évi CLV. törvény,
6. a gyakorlati képzés költségeinek a szakképzési hozzájárulás terhére történő elszámolásánál figyelembe vehető képzési normatívák mértékéről és a csökkentő tétel számításáról szóló 280/2011.(XII.20.) Korm. rendelet,
7. a Munka törvénykönyvéről szóló 2012. évi I. törvény, valamint
8. a Polgári törvénykönyvről szóló 2013. évi V. törvény

rendelkezései az irányadóak.

Keszthely - ……………….., 20...........................................

|  |  |
| --- | --- |
| ………………………………………………  **Szent István Egyetem**  képviseli  **Dr. Dublecz Károly**  mb. campus-főigazgató | ……………………………………………..  **Együttműködő partner neve**  képviseli  **Név**  beosztás |

1. sz. Melléklet



**EGYÜTTMŰKÖDÉSI MEGÁLLAPODÁS**

szakmai gyakorlati képzési feladatok ellátására

|  |  |
| --- | --- |
| Az Egyetem szakmai teljesítésért felelős szervezeti egysége: |  |
| Elérhetőség: |  |
| Képviselője (szakmai felelős): |  |
| Kapcsolattartó (név, telefon, e-mail): |  |
|  |  |
| Együttműködő partner neve: |  |
| Székhely: |  |
| Adószám: |  |
| Statisztikai számjel: |  |
| Cégjegyzékszám: |  |
| Kapcsolattartó (név, telefon, e-mail): |  |

**Szakmai gyakorlaton részt vevő hallgató(k):**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ***Hallgató neve*** | ***Hallgató Neptun kódja*** | ***Szak / Felsőoktatási szakképzés neve*** | ***Szak szintje*** | ***Munkarend (nappali, levelező)*** | ***Gyakorlati időszak*** | |
| ***kezdete*** | ***vége*** |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |

**A szolgáltatás fogadójának adatai:**

|  |  |
| --- | --- |
| ***A szolgáltatás fogadója*** | |
| Név: |  |
| Székhely: |  |
| Adószám: |  |
| Cégjegyzék/nyilvántartási szám: |  |
| Kapcsolattartó (telefon, e-mail): |  |
| Hallgatói munkavégzés helye (cím): |  |

Keszthely- ……………….., 20……………….

|  |  |
| --- | --- |
| ………………………………………………  **Szent István Egyetem**  képviseli  **Dr. Dublecz Károly**  mb. campus-főigazgató | ……………………………………………..  **Együttműködő partner neve**  képviseli  **Név**  beosztás |

......................................................

|  |
| --- |
| **Név** |

dékán